Diari Oficial de la Generalitat Valenciana


Sumari del DOGV 3002, del 29-05-1997 (1997/7094)

ORDRE de 26 de febrer de 1997, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7094


Data del document
:   26-02-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 26 de febrer de 1997, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
  
Els expedients han sigut iniciats a instància dels representants dels titulars dels centres docents privats que s'allisten en l'annex, per tal de sol·licitar la modificació de l'autorització per canvi de titularitat i/o denominació específica dels centres.
  
  
En cadascun dels expedients de canvi de titularitat s'ha aportat el document públic atorgat davant el notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria d'Educació i Ciència.
  
  
Els nous titulars declaren no trobar-se en cap dels supòsits relacionats a l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.
  
  
Atés que els expedients han sigut tramitats per les direccions territorials corresponents i que aquestes, en vista dels informes favorables de la Unitat d'Inspecció Educativa, eleven propostes favorables al que se sol·licita.
  
Vist el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997), sobre procediment per a sol·licitar l'accés, la renovació o modificació dels concerts educatius; i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).
  
  
Fent ús de les atribucions que em confereix l'article 35 de la Llei de Govern Valencià,
  
  
  
ORDENE
  
  
Primer
  
Modificar l'autorització, per canvi de titularitat i/o denominació específica dels centres docents privats que es posen en relació en l'annex en els termes que s'hi especifiquen.
  
  
Segon
  
D'acord amb el que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit, pel centre que en l'annex s'especifica com a concertat, introduint-ne les modificacions que per aquesta ordre s'acorden. Amb aquesta finalitat, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a que fa referència aquesta ordre.
  
  
Disposició addicional
  
  
Aquesta ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.
  
  
València, 26 de febrer de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ
  
  
  
ANNEX
  
  
Centre: C.A.D. Mª Ángeles Sahuquillo.
  
Domicili: carrer de Martí l'Humà, 13, baix.
  
Localitat: València.
  
Província: València.
  
Codi: 79097933.
  
Anterior titular: Mª Ángeles Sahuquillo Orengo.
  
Nou titular que s'autoritza: Centro Joven de Danza C.B. (Rosa Mª Siurana Cerdán y Mª Inmaculada Marco Rivero, comuneras al 50%).
  
Nova denominació específica que s'autoritza per al centre: Centro Joven de Danza.
  
Denominació genèrica: centre autoritzat d'ensenyaments de dansa de grau elemental.
  
  
Centre concertat: Escola La Florida.
  
Domicili: Partida del Secanet, sense número.
  
Localitat: Catarroja.
  
Província: València.
  
Codi: 19401370.
  
Titular: Escola Professional La Florida, Societat Cooperativa Valenciana Limitada.
  
Nova denominació del titular: Florida Centre de Formació, Cooperativa Valenciana.
  
Nova denominació específica que s'autoritza per al centre: Florida, Centre d'Ensenyament Secundari i Tecnicoprofessional.
  
  
Centre: C.E. Acadèmia García Broch.
  
Domicili: carrer de Pere III, el Gran, 46.
  
Localitat: València.
  
Província: València.
  
Codi: 26734531.
  
Anterior titular: Mª Dolores García Broch.
  
Nou titular que s'autoritza: Hexa-A-Cuatro, SL.
  
Nova denominació específica que s'autoritza per al centre: Centre d'Ensennyament Hexa-A-Cuatro.